રામોલ પોલીસચોકી પાસે આવેલી કેનાલમાં એક ૫૫ વર્ષીય વ્યકિતની લાશ તરતી હોવાની જાણ સ્થાનિકોએ પોલીસને કરી હતી. પોલીસે ફાયરબ્રિગેડની ટીમની મદદથી લાશને કેનાલમાંથી બહાર કાઢીને તપાસ શરૂ કરી હતી. પોલીસસૂત્રોના જણાવ્યા અનુસાર નરોડા કે તેની આસપાસની કેનાલમાં તે પડ્યો હોવાનું લાગી રહ્યું છે. પાણીનું વહેણ વધારે હોવાથી તેની લાશ તરતી તરતી રામોલ વિસ્તારમાં આવી હતી. હાલ તો અકસ્માત મોતનો ગુનો દાખલ કરીને વ્યકિત કોણ છે તે અંગે તપાસ શરૂ કરાઇ છે.